1.600 metres quadrats de mesquita | La torre del Palau\n1.600 metres quadrats de mesquita\nLa comunitat musulmana ja ha donat una paga i senyal per comprar la botiga de confecció el 2014; el president de l'Associació de Veïns Plaça Catalunya-Escola Industrial avisa del risc de més massificació\nper Carles Batalla, 29 de gener de 2013 a les 19:27 |\nDeu mesos després de la polèmica originada per l'imam de la mesquita Badr, que presumptament incitava a la violencia contra les dones l'espai de culte retorna a la primera línia mediàtica. La comunitat musulmana que el presideix ampliarà el 2014 les seves instal·lacions del carrer Pearson número 149. Seran 500 metres quadrats més que convertiran en enorme la mesquita més gran de Catalunya i que, de retruc, multiplicaran les queixes dels veïns contra la massificació d'un recinte amb una capacitat aproximada de 3.000 persones, xifra que assoleix generosament els divendres al migdia, hora de la pregària més multitudinària.\nTal com explica l'Alícia, responsable de la botiga de fil i confecció del costat del local (fa cantonada amb l'avinguda Barcelona), la comunitat musulmana de la ciutat ja ha donat una paga i senyal prou "convincent" per adquirir aquestes instal·lacions, propietat de Maria Teresa Moga, la descendent de l'antiga fàbrica Lana y Seda. En aquesta zona, catalogada com a "àrea de servei", l'Ajuntament es va plantejar posar-hi el nou parc de Bombers, que finalment es va instal·lar a Bellaterra.\nEl contracte de lloguer de l'Alícia s'acaba el 2014 i ja li han dit que no l'hi renovaran, amb la qual cosa només té dues alternatives: traslladar-se o plegar. Tant ella com la direcció del Liceo Egara van intentar reaccionar amb una contraoferta per aconseguir el local però havien fet tard i no tenien prous recursos per competir-hi econòmicament.\nEl carrer Pearson quedarà "repartit" gairebé entre el Liceo Egara i la mesquita, amb el minúscul espai del Centro Aragonés al mig. Així doncs, l'operació està activada i la segona ampliació del centre religiós (la primera es va acabar el 18 de juny del 2010 i va permetre passar de 600 a 1.100 metres quadrats) serà una realitat el 2014. "La comunitat musulmana encara no ens n'ha dit res", lamenta l'Alícia, la intenció de la qual no era pas marxar.\nDe fet, la responsable de la botiga de confecció sospita que alguns dels desperfectes que ha patit últimament tenen a veure amb les intencions de la comunitat musulmana. Mai l'han convidat explícitament a abandonar el negoci però "ens han tallat l'aigua diverses vegades i ens van trencar algunes claraboies. També vam reforçar el sostre amb una teulada, que també ens van destrossar. Ho vam denunciar i ens van dir que era el vent o la pluja i, esclar, nosaltres no podem demostrar que han estat ells".\nD'altra banda, l'Alícia avisa que li arriben els rebuts d'escombraries i del gual de la ferreteria (el local que prèviament havia adquirit la comunitat musulmana), per la qual cosa es pregunta si l'espai de culte actual està inscrit al Registre de la Propietat.\nJosep Lluís Gutiérrez, cap d'estudis del Liceo Egara, admet que el centre estava interessat a adquirir el número 155 del carrer Pearson, el del negoci de confecció. El poder econòmic de la comunitat musulmana, unit a la manca de recursos del sector educatiu, va descartar qualsevol aspiració. Concretament, el retard del Departament d'Ensenyament de la Generalitat amb les escoles concertades està al voltant dels sis-set mesos.\nEl president de l'Associació de Veïns Plaça Catalunya-Escola Industrial de Terrassa, Juan Díaz, corrobora l'existència de la paga i senyal i comenta que l'Alícia li va dir que "li estaven fent la vida impossible". A tall d'anècdota, diu que un dia va veure un marroquí prenent mides a la façana de la botiga de confecció.\nSegons Díaz, l'eixamplament del lloc de culte no només seria qüestionable en un context de precarietat i ajustos (la darrera ampliació va costar 50.000 euros, finançats per les aportacions voluntàries dels fidels, segons la comunitat, més els 300.000 de la compra del local ) sinó, sobretot, pel risc de massificació. "El carrer Pearson no està preparat per s emergències". Díaz té clar que el barri no vol l'ampliació, que veu innecessària perquè "aquí no tenen prou fidels, vénen de la Maurina, de Ca n'Anglada i de Montserrat".\nEl president de l'AV Plaça Catalunya-Zona Industrial diu que, un cop demolida la discoteca Fòrum, quan Royes era alcalde havia parlat de destinar el local a usos socials per al barri. I recorda que hi ha dos informes dels bombers que conclouen que la mesquita no compleix els requisits legals i tem que en el futur es pugui repetir un incident com el del Madrid Arena.\nJuan Díaz: "En l'ampliació hi treballaven nens i gent sense casc"\nLa normativa que regula els centres de culte a Catalunya és la Llei 16/2009. Entre els requisits tècnics que hi figuren, destaca, per exemple, l'obligació que als centres de més de 200 persones hi hagi una distància mínima de 30 metres entre el vestíbul i la zona d'oració. Juan Díaz dubta que la mesquita de Badr compleixi l'article 8 del capítol II de la llei: "Els centres de culte de concurrència pública han de tenir les condicions materials i tècniques necessàries per garantir la seguretat dels usuaris i la higiene de les instal·lacions, i evitar molèsties a terceres persones.\nAquestes condicions han d'ésser adequades i proporcionades, per no impedir ni dificultar l'activitat que s'hi porta a terme". El president de l'Associació de Veïns de Plaça Catalunya-Escola Industrial assegura que en l'ampliació del local (les obres van durar entre l'agost del 2009 i el juny del 2010) havia vist gent treballant-hi sense casc i fins i tot nens.\nEl projecte de mesquita a Ca n'Aurell, frenat el passat juny\nA finals de juny del 2012, la manca de recursos va frustrar la construcció d'una mesquita al carrer Sant Marc 119, a Ca n'Aurell. En una assemblea celebrada amb els veïns, Abdulah El Mrine, vicepresident de l'Associació Cultural de la Maurina, anunciava que "el pressupost supera la nostra capacitat, solament comptem amb donacions". L'entitat, que havia llogat un local de dues plantes amb capacitat per a 200 persones (per 4 anys a raó de 750 euros mensuals), es va fer enrere, no només per la despesa (les adequacions tècniques de soroll, seguretat, capacitat...) sinó també per por d'entrar amb mal peu al barri.\nEl projecte havia generat por i incertesa fins al punt que els veïns van recollir 2.000 signatures per aturar-lo. L'aleshores regidora del Districte IV, Josefina Soler, va dir que l'Ajuntament no tenia cap petició de llicència ni permís d'obres. Segons Antoni Falgar, president de l'Associació de Veïns de Ca n'Aurell, els motius de l'oposició eren la mobilitat i el descans, i no pas prejudicis ètnics.\nEl cas de l'imam, pendent de resolució judicial\nEl conflicte a la mesquita de Badr va saltar el passat mes de març, quan el seu líder religiós, Abdeslam L. va ser imputat per incitar presumptament a la violència contra les dones. L'imam hauria proferit missatges discriminatoris i vulneradors del principi d'igualtat i del dret a la integritat física i moral de la dona.\nEn els sermons hauria instat els fidels a "corregir" amb violència física i psíquica les conductes desviades de les seves dones. En aquest sentit, hauria posat exemples de com s'hauria de colpejar la dona, com se l'hauria d'aïllar al domicili conjugal i com se li haurien de negar les relacions sexuals.\nL'Ajuntament de Terrassa i la Generalitat de Catalunya es van presentar com a acusació popular (l'Audiència de Barcelona va impedir que Plataforma x Catalunya fes el mateix), el líder religiós es va acollir al dret a no declarar i el cas està pendent de resolució judicial. L'Associació Musulmana de Terrassa va apel·lar a la presumpció d'innocència però va apartar l'imam mentre duri el procés.\nSocietat, Associació de Veïns Plaça Catalunya-Escola Industrial, Ca n'Aurell, Associació Musulmana de Terrassa, mesquita, imam, massificació, Juan Díaz, Liceo Egara, carrer Pearson, avinguda Barcelona, Terrassa\nDebate absurdo,que tiene solución\nPer Anònim el 2 de febrer de 2013 a les 18:04\nEstamos en un debate absurdo y ante una realidad , el debate se podria zanjar si el Ayuntamiento no hiciese vejacion de sus funciones , e hiciese cumplir los viernes la ley que rige los centros de culto , y que deja bien claro cual es el aforo de la mezquita , por ello es culpable de cualquier roce o malestar entre vecinos y la comunidad musulmana, y zanjado el tema La realidad es que extrañamente los dos negocios adyacentes a la mezquita han tenido que cerrar en los últimos 3 años uno al menos que sepamos no por voluntad propia , y han sido adquiridos por laal parecer cada dia más boyante comunidad musulmana. Por cierto hoy hay un tur interreligioso visitando 5 centros de culto de distintas confesiones, perfecto , pero con un pero, ESTO PARA EL SEÑOR abdelilah , el de prohibido prohibir , el pero es que hoy las mujeres podran pasear libremente por los 5 centros mañana no , señor abdelilah. Solo por 4 , mas apertura señor abdelilah, mas apertura\nPer óscar el 2 de febrer de 2013 a les 13:01\nMire Sr abdelilah, si usted quiere ir a rezar a la mezquita me parece muy bien,pero los fieles que acuden a dicha mezquita deberian saber que hay unas normas de convivencia y que hay que respetar los vecinos y no siempre és haci. Pero yo tengo una duda,los primeros musulmanes que se instalaron en Terrassa para vivir donde rezaban,en sus casas verdad?Donde compraban la carne?Y haci le puedo poner un montón de ejemplos más Sr abdelilah,aqui hay derechos si,peró tambien hay obligacions,para todos.\nPer Anònim el 1 de febrer de 2013 a les 22:00\nEs clar, no es pot parlar de massificació de les esglésies,com què hi ha una a cada barri. Els imigrants també tenen drets i deures igual com els d'aquí.\nPasseu, passeu... i opineu\nPer Anònim el 1 de febrer de 2013 a les 14:51\nAra mateix (divendres migdia) he passat per davant d'aquest centre. Recomano que ho feu i podreu opinar amb coneixement de causa (també durant el període del ramadà). Un grup de gent ocupa bona part de la vorera, tota l'amplada i uns quants metres de llarg. Algun cotxe mal aparcat davant ocupant un carril. Al carril paral.lel a l'Avinguda Barcelona tot de cotxes aparcats, és un carril només per càrrega i descàrrega i per veïns que accedeixen als parkings. Fins ara el que he vist, ara llenço un repte, deixeu el vostre cotxe en les mateixes condicions al voltant de les esglèsies de Sant Pere i comproveu quan dura. D'acord amb els que volen més centres repartits per Terrassa.\nPer abdelilah el 1 de febrer de 2013 a les 09:16\naquí tothom parla de prohibor i prohibir us molesta tot que si els xinesos obren botigues i treballen molt a si agafen Bären i no deixen treballar als nadius que si les emzquitas no haurien d'existir que si és per als nens que perquè van la gent gran a resar que no voleu eurovegas que si xiulets que si flautes no voleu res i us creieu que sou el centre de l'univers us recuerod sóc natural de tetuan on hi ha tres enormes esglésies enormes al centre de la ciutat i al erdeores i no entra ni el capellà i ens sentim orgullosos de tenir-i respectar hagi algú resant o estiguin plenes de coloms i mai se li ocorre a ningú difamar als cristians a la meva ciutat vosaltres teniu mes odi que els fanaticos del qual tant us queixeu i jo també amb vosaltres . heu de saber qeu hi ha ua relidad emografica i que si un musulmà quire resar en què et molesta a tu o és més bé la invidia que ell creu en alguna cosa i té fe i vosaltres no. i com a final us demano als lectors d'aquest diari que reflexionin una mica abans d'esquitxar amb algunes fal · làcies\nPer Anònim el 31 de gener de 2013 a les 11:35\nHay una........... Ferrán, 30/01/2013 a les 18:18 En Ca N´Aurell ya hay una mezquita,desde hace muy poco tiempo,pero la hay,eso si,me gustaria saber con que permiso la tienen abierta.Según tengo entendido es un lugar donde van a estudiar sus hijos pero alli se ven entrar y salir a todas horas adultos,el ayuntamiento deberia controlar ese lugar,lugar que duda compla con la normativa de seguridad sin ir más lejos. Ferrán, le estamos pidiendo peras al olmo, el Ayuntamiento es incapaz de hacer cumplir la normativa ,en la mezquita de Doctor Pearson,teniendo las pruebas que tiene, sin ir más lejos la fotografia que encabeza este artículo. Quizas habra que acudir a la justicia ordinaria , y a lo mejor se tienen que depurar responsabilidades políticas de una puñetera vez\nPer Ferrán el 30 de gener de 2013 a les 18:18\nEn Ca N´Aurell ya hay una mezquita,desde hace muy poco tiempo,pero la hay,eso si,me gustaria saber con que permiso la tienen abierta.Según tengo entendido es un lugar donde van a estudiar sus hijos pero alli se ven entrar y salir a todas horas adultos,el ayuntamiento deberia controlar ese lugar,lugar que duda compla con la normativa de seguridad sin ir más lejos.\nPer Anònim el 30 de gener de 2013 a les 15:04\nProhibit resar Sant Mojama, 29/01/2013 a les 21:24 Diuen que també volen ampliar la Catedral del sant Esperit... Para la persona que escribe este comentario con todo respeto decirle ,que no es cierto que se prohiba rezar,lo que se quiere es evitar una masificación desmesurada e incontrolada ,como la que estamos sufriendo los vecinos No sé en que barrio vive usted, pero me gustaria que se postulase para que se instalara una mezquita en el suyo. Ayer sin ir más lejos,publicado en el diari de Terrassa de hoy 30 de Enero biene reflejado como éxito en la asamblea de vecinos de C`Aurell la no implantación de una mezquita en la zona norte del barrio, y gracias ello la masa social de la entidad se verá incrementada. Es hipocresia? o realidad\naixo, no es pot aguantar, . fora¡\nPer Anònim el 30 de gener de 2013 a les 14:28\ni nosaltres que ''?\nUna església a cada barri\nPer Anònim el 30 de gener de 2013 a les 12:44\nEs clar no es pot parlar de massificació de les esglésies,com què hi ha una a cada barri.\nPer Indi nord-amerià el 30 de gener de 2013 a les 00:01\nJo també vaig aceptar la inmigració i ara visc a una reserva. signat: Toro sentado\nPer Sant Mojama el 29 de gener de 2013 a les 21:24\nDiuen que també volen ampliar la Catedral del sant Esperit...\nPer Anònim el 29 de gener de 2013 a les 20:49\n300.000 euros dels fidels? això no so creuen ni ells.\nMolta permissivitat municipal\nPer Anònim el 29 de gener de 2013 a les 20:43\nSegons sembla hi ha molta permissivitat per part del consistori. Potser cerquen vots.\nPer Anònim el 29 de gener de 2013 a les 20:01\nno tindran per mejar, demanaran a les l'ajuntament, però sí per a mobils i mesquites. Ajudem primer als d'aquí, si us plau.


Els veïns de la Trinitat Nova, encesos pels talls de llum repetitius: "Això a Sarrià no passaria" | betevé\nEls veïns de la Trinitat Nova, encesos pels talls de llum repetitius: “Això a Sarrià no passaria”\nEndesa creu que la raó de les avaries podrien ser les obres de reurbanització de la zona\nAbigail Armengol | Ruth Rodriguez | Dimecres, 13 de Gener del 2021, a les 14.46\nIndignació entre els veïns de la part alta de la Trinitat Nova després de la segona nit sense electricitat. Segons expliquen, en tots dos casos el tall es va produir cap a les 19 h del vespre i s’ha allargat fins a les 7 h del matí. 12 hores durant les quals l’electricitat és més necessària per escalfar i il·luminar les llars. “Em poso una altra manta a sobre, no puc endollar res, ni la nevera ni la calefacció”, es queixa Mercedes Moreno. Asseguren els veïns afectats que a les diverses trucades que han fet, Endesa els ha donat diverses versions. Per la seva banda, Endesa reconeix que són avaries difícils de localitzar. La d’aquest dimarts a la nit, ha afectat 50 abonats.\nMés de dues setmanes de talls intermitents\nAquestes avaries nocturnes arriben després de més de dues setmanes, segons els veïns, de talls intermitents en aquesta illa, molt delimitada pels carrers d’Aiguablava, Nou Barris i Portlligat, i una subestació d’Endesa. Fins fa dos dies, però, es tractava sobretot d’incidències més curtes al llarg de tot el dia, encara que superaven les dues hores, i en alguns casos, de baixada de potència. “Truquem moltes vegades, però cada vegada ens donen solucions diferents… això al passeig de Gràcia o Sarrià no passaria però, és clar, som un barri treballador”, explica un dels veïns, Miquel Batet.\nAvaries complexes de localitzar\nSegons Endesa, des de diumenge 10 han localitzat i resolt tres avaries. Expliquen que els talls intermitents es devien a una incidència que tècnicament anomenen avaria no franca. Un problema que apareix i desapareix i que els ha complicat la localització i, per tant, la reparació. Dues de les actuacions es van realitzar dilluns i la darrera reparació la van fer ahir a la tarda. Tan sols dues hores abans del tall nocturn. De nou aquest matí s’hi han desplaçat i poc abans de les 7 h han reparat la nova incidència. Aquest cop els talls han estat en 50 habitatges, mentre que en els casos anteriors han tingut talls 9, 53 i 96 domicilis.\nEndesa apunta a les obres de reurbanització com a causa\nEs dona el cas que aquesta illa de carrers es troba enmig d’una reurbanització dels espais entre blocs. Endesa creu que el moviment de terres podria ser la raó de les avaries repetitives, ja que el cablejat està més sotmès a les inclemències del temps en un moment de molt fred i un augment del consum. Una situació que qualifiquen com no normal. Aquest fet i la dificultat de localització de les avaries serien les causes de la llarga durada dels talls.\nEsperança en la nova xarxa de baixa tensió\nEls veïns confien en què els problemes s’acabin quan es canviï a la nova instal·lació. També ho creu Endesa, que diu que tan bon punt l’Ajuntament acabi les obres els propers mesos, connectaran el nou cablejat. Expliquen que serà una nova xarxa de baixa tensió soterrada, per tant, més protegida i mallada, que permetrà repartir millor la càrrega de potència.\n— electricitat — Endesa — llum — queixes veïnals\nVeïns de la Trinitat Nova, Torre Baró i el Raval denuncien talls de llum diaris\nVeïns de la Trinitat Nova denuncien talls intermitents de llum des de fa 10 dies\nMés de 100 entitats exigeixen al Govern que posi fi als talls de llum\nTercer dia sense llum a la Barceloneta: els afectats augmenten a 250\nQuin certificat d’autoresponsabilitat necessito per sortir del municipi o anar a treballar?\nArgimon: “L’explosió de contagis que els experts vaticinaven per Nadal de moment no s’ha produït”\nEls Mossos desallotgen un dels pisos de Ca l’Espina, a Gràcia\nCoronavirus a Catalunya, última hora: El creixement de contagis frena, però els pacients a les UCI superen els 700


Junts creu que el pla creat per un bon funcionament del teletreball s'hauria pogut planificar | Ràdio Arenys 91.2FM\n/ Act.: 29 de maig del 2020 a les 12:05\nArenys farà un acte institucional en …\nUna mesura que consideren positiva pel consistori però que creuen que ha estat precipitada. Des del govern afirmen que van haver de reaccionar amb rapidesa davant l’excepcionalitat de la pandèmia.\nL’alcaldessa d’Arenys de Mar, Annabel Moreno, va explicar durant el Ple Municipal que el govern ha hagut de contactar recentment dues persones: un tècnic informàtic que garanteixi el bon funcionament del teletreball del personal del consistori i, en segon lloc, un infermer pel Geriàtric Municipal que cobreixi baixes i vacances davant la situació sanitària excepcional actual.\nSegons va opinar Xavier Martínez, des del grup de Junts, la contractació de l’informàtic, si bé era necessària per millorar l'ús de les TIC, va ser precipitada. Considera que hauria estat necessari fer-ne una planificació prèvia tot i la urgència de la situació. Celebra, doncs, la creació d’un pla que vulgui millorar el treball en remot però posa en dubte que, davant la urgència, el Pla s’hagi efectuat de la millor manera possible.\nMoreno considera, però, que el consistori va haver de reaccionar amb rapidesa per implementar el teletreball del personal de l’Ajuntament quan els treballadors van haver de deixar d’assistir presencialment als seus llocs de treball. Informa que comptaven amb dos informàtics, un dels quals no va passar el període de prova i que, per tant, era d'extrema urgència contractar un nou informàtic. Reconeix que, potser, la decisió ha estat precipitada però celebra la reacció tan ràpida del personal de l’Ajuntament.\nMoreno va aprofitar per fer un reconeixement a l’esforç del personal municipal per seguir treballant des de les seves llars i destaca que l’Ajuntament no es podia permetre aturar l’activitat. De fet, hi ha més d’una vuitantena de treballadors municipals d’Arenys de Mar que actualment treballa des de casa per seguir l’activitat del municipi.


L'IEB atorga ajudes de prop d'un milió d'euros a fires i festivals que fomenten la projecció exterior\nLes ajudes estan destinades a projecte de l'àmbit de la música, literatura, pensament, còmic, il·lustració, arts escèniques i arts visuals i audiovisuals\nEl Festival Internacional de Teresetes és un dels certamens que rebran els ajuts\nPalmaL'Institut d'Estudis Baleàrics atorgarà una línia d'ajudes de 974.496€ per a l'organització i la producció de fires, festivals i jornades professionals del món de la cultura que es facin a Balears enguany i que fomentin la projecció exterior.\nLes ajudes estan destinades a projecte de l'àmbit de la música, literatura, pensament, còmic, il·lustració, arts escèniques i arts visuals i audiovisuals, segons ha informat aquest dijous la Conselleria de Presidència, Cultura i Igualtat en una nota de premsa.\nDels 61 projectes que rebran aquesta ajuda es troben, entre d'altres, el Festival de Cinema de Menorca, l'Evolution International Film Festival, el 21è Festival internacional de teresetes de Mallorca i el Festival de Poesia de la Mediterrània. La resolució de les ajudes es va publicar al Butlletí Oficial de les Illes Balears dissabte passat.\nPer beneficiar-se d'aquesta línia de subvencions s'han de complir dues de les tres condicions formulades a les bases: participació d'un mínim de sis programadors de l'exterior, l'intercanvi amb un altre esdeveniment de fora de l'Arxipèlag o l'organització de jornades per a professionals. A més, un mínim de 30% dels artistes participants han d'haver nascut o residit a les Balears.\nAquest és el tercer any consecutiu que es concedeixen aquestes ajudes, que han augmentat la dotació amb 349.071€ respecte de l'any passat, segons ha recordat la Conselleria.\nInstitut d'Estudis Baleàrics ajudes cultura\nConvoquen una vaga indefinida de recollida de residus a Son Servera a principi de juny\nL'ATIB inicia el servei Renda Àgil per ajudar a fer la declaració de l'IRPF\nPeriodistes alemanys descobreixen la Menorca més sostenible\nLa recollida d'albercoc a Porreres es desploma: passa d'una vintena a 8 tones


La democràcia al carrer - Didactalia: material educativo\nObjectius generals: Conéixer com la societat és part fonamental del sistema polític democràtic. Específics: Investigar personatges i fets històrics en què la societat s'ha manifestat en llibertat. Continguts  coneixements de caràcter conceptual (declaratiu): Sindicat, vaga, manifestació, etc. De caràcter procedimental: Observar les diferents manifestacions, vagues i mobilitzacions de la societat. De caràcter actitudinal: Capacitat de mobilització de la sopcietat espanyola. Coneixements previs: Democràcia i valors democràtics. Accedeix a la guia didàctica de l'objecte.\nPalabras clave: responsables constitució democràcia Espanya\nURL repositorio: /repositorio/06042010/1c/es-an_2010040652_9102623\nMapa Conceptual sobre La democràcia al carrer


La pandèmia segueix mivant amb força: només 16 casos detectats en les últimes 24 hores - Poble Andorrà\nHi ha deu persones ingressades a l'hospital de les quals dos en ventilació mecànica\nSalut ha detectat 16 nous positius en les darreres 24 hores que situen la xifra de casos totals des de l’inici de la pandèmia en 13.406. En aquests moments resten actius 317 casos i el nombre d’altes totals és de 12.962. Pel que fa a les defuncions, es mantenen en 127.\nLa pressió hospitalària es manté igual que aquest divendres, amb 7 persones ingressades a planta de l’hospital Nostra Senyora de Meritxell i 3 a la Unitat de Cures Intensives, 2 de les quals requereixen ventilació mecànica. A la planta Covid-19 habilitada al Cedre no hi ha cap pacient ingressat.\nQuant als vaccins, des de l’inici del pla de vacunació ja s’han administrat 31.101 dosis. Finalment, pel que fa a la població escolar, hi ha 24 aules sota vigilància activa –11 total i 13 parcial– i 8 en vigilància passiva\nUns 150 cotxes de segona mà per triar a la Fira d'Ocasió de Sant Julià


El Consell d’Administració de TMB aprova la tramitació d’un crèdit de 95 milions per garantir el servei i els llocs de treball | GenTMB\nRedacció / 12.06.20 - 10:24h\nEls efectes econòmics que la pandèmia de la Covid-19 ha generat en el transport col·lectiu, i a TMB en particular, són molt importants per la dràstica reducció de passatgers, que ha arribat a percentatges superiors al 90%. Per contra, s’ha mantingut un nivell alt d’oferta per facilitar la mobilitat amb la màxima seguretat per als usuaris. Actualment l’oferta ja és del 100% a Metro i de més del 85% a Bus.\nAquest desequilibri, sumat a la lenta recuperació de la demanda prevista durant els propers mesos, posiciona TMB en una difícil situació econòmica. Actualment la demanda va pujant día a día i actualment es situa entorn al 35%. Les previsions per als propers mesos són encara incertes. Es calcula que podem necessitar fins a dos anys per recuperar la demanda de passatgers que utilitzaven el transport públic abans de la crisi.\nL'impacte econòmic acumulat del Covid-19 des de l’inici de la pandèmia ha de ser compensat d'acord al Decret Llei 7/2020 de Presidència de la Generalitat de Catalunya i la la circular 4/2020 de l'ATM per a la compensació econòmica dels serveis de transport públic durant l'emergència causada paper Covid- 19.\nEl desequilibri financer actual de TMB respon, doncs, a la manca d’ingressos tarifaris, les despeses pel manteniment de l’oferta de serveis i que, fins ara, TMB no ha rebut aportacions econòmiques compensatòries de cap administració. Des de TMB s’estan realitzant nombroses gestions amb les diferents institucions públiques (Comissió Europea, Govern central i Generalitat de Catalunya) perquè responguin amb celeritat i prenguin mesures urgents per afrontar les necessitats financeres del transport públic i garantir la prestació del servei.\nLa tramitació del crèdit aprovat ahir per TMB suposa l’aposta de la companyia per mantenir els nivells de servei de transport aportant una solució temporal fins l’arribada dels fons promesos per al transport públic per les administracions, garantint mentrestant el salaris dels treballadors i el pagament a proveïdors.


La Mer en Ville Marsella França - Ofertes d'hotels amb els MILLORS DESCOMPTES EN LÍNIA\n07. La Corniche, Marsella, França - Veure al mapa\nMés informació sobre La Mer en Ville\nLa Mer en Ville, ubicat a 07. La Corniche, Marsella, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA La Mer en Ville, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, ventilador, aparell de televisió, nevera a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, La Mer en Ville no troba competidors en cap categoria.


Els alumnes de l'institut també es queden sense intercanvi a França | Matarranya Media\nEls alumnes francesos que van estar fa unes setmanes ací no podran rebre als espanyols. Els alumnes de l’IES Matarranya també han vist cancel·lat el seu intercanvi amb el Lyceé Grandmont de la ciutat francesa de Tours.\nPrèviament al fet que l’alerta sociosanitària s’agreujara i la població haguera de confinar-se en les seues llars, des del professorat del centre espanyol es va realitzar una enquesta als pares de l’alumnat que van decidir per àmplia majoria posposar l’intercanvi a més endavant encara que sense data de partida.\nL’intercanvi, que estava programat per a l’última setmana de març i principis d’abril, planejava la visita als castells del Loira i integrar als participants en el sistema educatiu i la vida a França. El programa incloïa a les dues llengües estrangeres principals: l’anglés i el francés. “Més que una decisió, és assumir la situació que hi ha”, va explicar Diana Villamarín, professora de l’institut. En l’actualitat tots dos països es troben en la situació de confinament.


Taller de cuina amb Dani García - Penya Gastronòmica Barça\nTaller de cuina amb Dani García\nLlagostins robuchon amb maionesa d’alfàbrega i parmesà\nPer a enrotllar els llagostins\nIngredients: 300 g d’oli per fregir, 1 broqueta de fusta, 57 g de cues de llagostí net (73 g en brut), 4 unitats de fulles d’alfàbrega (6,5 g en brut), una làmina de pasta brick i sal fina.\n1. Amb una tisora tallem la làmina de pasta brick en 4 trossos. Només utilitzarem 10 dels 12 que sortiran. Estirem la pasta brick i posem una fulla d’alfàbrega a cadascuna d’elles.\n2. Damunt de cada fulla d’alfàbrega posem una cua de llagostí i una mica de sal fina. Enrotllem cadascuna de les pastes brick farcida i li clavem la broqueta.\nPer la maionesa de kimchi\nIngredients: 1000 g de maionesa japonesa i 200 g de base de kimchi.\n1. Barregem la maionesa i la base de kimchi en un bol amb l’ajuda d’una vareta i reservem.\nPer la maionesa de chipotle\nIngredients: 200 g de maionesa japonesa i 40 g de chipotle adobat.\n1. Triturem la maionesa japonesa i el chipotle adobat amb l’ajuda d’una túrmix de mà fins a aconseguir una emulsió fina. Reservarem en fred fins al moment del seu ús. (Produeix 240 g de maionesa de chipotle).\nPel panko fregit\nIngredients: 200 g de panko de Amaran i 250 g d’oli de girasol.\n1. Escalfem l’oli a 180ºC i fregim el panko fins que adquireixi un bonic color daurat. Escorrem de greix de l’oli sobrant sobre paper de cuina i reservem. (Produeix 200 g de panko fregit).\nPel puré d’alvocat\nIngredients: 230 g d’alvocat (355 g en brut), 15 g de suc de llima (45 g en brut), 4 g de sal i 7 g d’oli d’oliva arbequina de Castillo de Canenas.\n1. Posem l’alvocat, el suc de llima, la sal i d’oli d’oliva arbequina en un got de túrmix i triturarem fins a aconseguir un puré fi.\n2. Una vegada tenim fet el puré el fiquem en un biberó i l’emboliquem amb paper de plata. Guardem a la nevera fins al moment del seu ús. (Produeix 250 g de puré d’alvocat)\nIngredients: 80 g d’alvocat (125 g en brut), 15 g de maionesa de chipotle, 30 g de cranc reial, 1 g de brots d’anet, 10 g de panko fregit, 1 g de sal fina i 13 g de puré d’alvocat. (una ració)\n1. Una vegada tenim tallat l’alvocat, el quadrem i el cremem per la part de l’os amb un bufador. Afegim una mica de sal fina.\n2. Posem una cullerada de panko fregit en el plat i recolzem l’alvocat “tatemado” a l’estil mexicà al damunt.\n3. En un bol barregem el cranc reial amb la maionesa de chipotle i el col·loquem el buit que ha deixat l’os de l’alvocat.\n4. Fem uns punts amb el puré d’alvocat pel plat. Acabem amb els brots d’anet damunt del cranc.\nIngredients: 75 g de xampinyons, 50 g de ceba picada, 200 g de nata, 15 g de mantega, 35 g de foie micuit, 10 g de tartufata i 25 g de brioix.\n1. Netegem bé els xampinyons i ho posem en safates a assecar al forn a 110 °C durant 3 o 4 hores.\n2. En una olla ampla i baixa posem la mantega i coem la ceba. Afegim els xampinyons secs i la nata, i ho reduïm.\n3. Quan estigui cuinat, ho triturem en un robot de cuina i ho posem a punt de sal. Després, fiquem el foie, el brioix i la tartufata, i tornem a triturar fins a aconseguir una massa homogènia.\nPer cuinar el pollastre\nIngredients: 1 pollastre de camp de 1200 g i 250 g de farcit.\n1. Amb l’ajuda d’una cullera extraiem la pell del pit del pollastre. Després, anem farcint tota la part del pit de pollastre amb 250 g de farcit ficat a una màniga.\n2. Brindem el pollastre i cobrim les potes amb paper plata perquè no es cremin. Preescalfem el forn a 200 °C i el rostim 75 minuts.\nPer la guarnició del pollastre\nIngredients: 80 g de liquat de blat de moro dolç, 350 g de blat cuit, 80 g de blat de moro fresc, 80 g de bolet enoki, 25 g d’espinacs baby, 3 g de sal fina i 10 g de mantega.\n1. Saltegem el blat cuit, el blat de moro fresc, els bolets enoki i els espinacs baby a una paella. Un cop saltejat, lliguem el conjunt amb el liquat de blat de moro i la mantega. Posem a punt de sal i reservem.\nEtiquetes: dani garcía, recepta, taller de cuina


Júlia Prunés · Créixer en família: UN CONTE PER A L'EDUCACIÓ EMOCIONAL\nUN CONTE PER A L'EDUCACIÓ EMOCIONAL\nFa un temps, una amiga em va explicar una metàfora que em va semblar perfecte per explicar la relació entre COS, EMOCIONS i MENT. Tenia clar que volia incloure'l en alguns dels meus tallers i com més voltes hi donava més suc en treia... així que n'he fet una adaptació que ahir mateix vaig estrenar a l'escola Sant Josep de Calassanç de Terrassa, doncs fa uns mesos em van encomanar una formació sobre Educació Emocional per a l'equip de mestres, doncs el projecte que estàn portant a terme amb els seus alumnes és precisament l'Educació Emocional.\nAquí us el deixo, veureu que és una joia! a casa ja fa temps que parlem de cavalls, carruatges i conductors quan intentem explicar-nos i prendre consciència d'algunes emocions i la nostra capacitat per gestionar-les...\nUs convido a comentar-lo.\nUn carro amb dos cavalls i una conductora\nHi havia una vegada, una espurna d’univers que volia conèixer món i experimentar la vida a la terra. Així doncs, un bon dia va decidir començar la seva aventura.\nCom que era feta de llum, no tenia forma, i va aconseguir un carruatge molt especial. No n’hi havia cap com el seu, seria el seu COS, la seva imatge, el vehicle que li permetria moure’s d’aquí cap allà. A través dels seus grans finestrals observaria el món i també il·luminaria el camí.\nAl carro hi va enganxar dos cavalls. Un d’ells era de caràcter dòcil i tranquil, l’altre enèrgic i revel. Amb la força de les seves EMOCIONS mourien el carruatge... a vegades a poc a poc, d’altres a gran velocitat i quan calgués s’aturarien en sec.\nFinalment va contractar una conductora de MENT desperta. Necessitava algú que conegués bé les possibilitats i la resistència del carruatge, que en tingués cura i adaptés la conducció al terreny i a l’impuls dels animals. Algú que conegués bé els dos cavalls, els cuidés i alimentés adequadament. Li caldria mantenir-se ben desperta, amb la mirada oberta i atent al camí. Havia de ser conscient de la responsabilitat que li havia estat assignada sense oblidar-se que no era més important que els cavalls o el carruatge i que estava al servei d’aquella espurna lluminosa, la VIDA.\nPublicado por Júlia en dilluns, de juny 24, 2013\nManeres de viure... d'una doula.\nFormació sobre Educació Emocional per a mestres, e...


LA POBLA DE LILLET – Casa de 240m2 aproximadament, amb baixos i tres plantes. Planta baixa: Menjador amb cuina americana i llar de foc i bany cortesia. Primera planta: Sala d’estar,…\nCASSERRES – Parcel.la cantonera de 200m2 aproximadament, per construir planta baixa i dos pisos.\nZONA PASSEIG DE LA INDÚSTRIA – Local de 80m2, condicionat. Amb llar de foc, bany i terrassa. Ideal per oficines\nBM13210 – PIS BERGA\nZONA CARRER DEL ROSER – Pis de 90m2 aproximadament, amb menjador estar, cuina, tres habitacions (una suite, una doble i una individual), dos banys, rebost, a la part de davant terrassa…\nBM13075 – PIS BERGA\nZONA CASERNA – Pis de 80m2 amb menjador estar, cuina, tres habitacions (dues dobles), bany, traster i pàrquing.\nZONA MERCAT MUNICIPAL – Garatge de 40m2 aproximadament amb bon accés i local de 45m2 amb possibilitat de canvi d’ús a habitatge.\nZONA RASA DEL CANYET – Garatge tancat de 56m2, per a tres cotxes, amb llum i aigua.\nZONA RASA DELS MOLINS – Plaça de pàrquing per cotxe.\nBERGA – ZONA INSTITUT – Plaça per a moto, bicicleta o traster.\nLA POBLA DE LILLET – Casa de tres plantes de 280m2 aproximadament. En venta dos pisos i local. Totalment per reformar. Planta baixa: local de 70m2. Més dos pisos de 70m2…


Apartment Via Ca' Lante II Urbino Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 55 allotjaments a Urbino.\nApartment Via Ca' Lante IIVia Ca' Lante 7, Ca' Lante, Urbino, Itàlia, 61029 - Veure al mapaPuntuació dels comentaris3,8Basada en2comentarisApartment Via Ca' Lante IIVeure més fotosPiscinaVeure més fotosVeure totes les 24 fotosPuntuació de la ubicació 5,0Veure al mapa5,0Ubicació\nSobre l'allotjamentDescripcióDissenyat tant per oci com per negoci, Apartment Via Ca' Lante II està situat idealment a Urbino; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Apartment Via Ca' Lante II asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Urbino, faci de Apartment Via Ca' Lante II la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


ASAEM - Trio Faraona\nCreat el 30 Juliol 2019\nTrio Faraona és el nou espectacle de la companyia Aiguamar Teatre. SINOPSI. El Trio Faraona és un suposat grup d’animadors socioculturals que es dediquen a esdeveniments familiars i socials (bodes, batejos, comunions...). Però ara han decidit anar més lluny i han muntat tot un espectacle teatral. A diferència d’altres animadors, el Trio Faraona es dediquen especialment a criticar. Quan van a una boda, critiquen als novios, quan van a un acte faller, critiquen als fallers, etc... S’han especialitzat tant en l’art de posar a parir a qui siga, que han arribat a confeccionar una Llista de Crítiques Faraòniques.\nCARACTERÍSTIQUES DE L’ESPECTACLE. En aquest espectacle, presentaran al públic la fantàstica Llista de les Crítiques Faraòniques, i fent un seguiment de la mateixa, el tres “gamberros” que formen el trio “posaran a caldo” a algunes de les entitats més significatives de la nostra societat. (La Primera Comunió, El Nadal, Els Caputxinos, Les Falles...).\nEntre cançons, un grapat de personatges espontanis, i molt d’humor, els components d’aquest singular trio trauran a la llum el particular caràcter inconseqüent i incoherent que tant caracteritza a la nostra actitud costumista i tradicionalista. Amb aquest tercer treball original,\nAiguamar Teatre presenta un producte genuí, que la consolida com una companyia madura amb una factura pròpia i un humor que ja la caracteritza


Salvador Espriu « Emociona't amb la poesia!\nArxiu de la categoria ‘Salvador Espriu’\nalumnat, poesia, Salvador Espriu, SLC de Vic\nalumnat, CNL de l'Alt Penedès i el Garraf, poesia, Salvador Espriu, VxL\nCalafell i la Conca de Barberà també van festejar el Dia Mundial de la Poesia\nEscrit per xbrotons el 03 d'abril del 2013 a les 15:36 a: Dia Mundial de la Poesia, Dia Mundial de la Poesia 2013, General, Salvador Espriu\nEl Dia Mundial de la Poesia també es va celebrar a Calafell (Baix Penedès) i a Montblanc i l’Espluga de Francolí (Conca de Barberà) amb sengles actes que van comptar amb l’organització del CNL de Tarragona.\nA Calafell, com l’any passat, va tenir lloc un recital de poemes a càrrec d’alumnes de català dels cursos de Calafell del Consorci per a la Normalització Lingüística. L’acte es va fer a les 7 de la tarda a la Casa Barral.\nA la primera part es van llegir poemes de Salvador Espriu i de Joana Raspall, de qui enguany se celebra el centenari del seu naixement. I a la segona part, altres alumnes van llegir el poema “Només la veu”, que ha compost expressament la poeta Zoraida Burgos, en català i 8 llengües més.\nEls noms dels alumnes de català que van recitar són aquests: poemes de Joana Raspall: Dolors, Ester, Patxi, Isabel. Poemes de Salvador Espriu: Andreu i Sònia. Poemes en diverses llengües: Winny, El Mufadal, Jihad, Clara, Martina, Laura, Cristina i Sandra.\nL’acte el va precedir una visita guiada a la Casa Barral i va comptar amb l’assistència de l’alcalde de Calafell, Joan Olivella, i la regidora de Cultura, Sandra Suárez. Estava organitzat pel Consorci per a la Normalització Lingüística amb el suport de l’Ajuntament de Calafell i l’OAM Fundació Castell de Calafell.\nD’altar banda, el Servei Comarcal de Català de la Conca, juntament amb el Punt de Serveis Juvenils de Montblanc, van organitzar un acte a la Biblioteca Conangla i Fontanilles de Montblanc.\nAlumnes dels cursos a distància del Servei de Català, alumnes d’un curs de català que organitza l’Ajuntament de Montblanc i altres personalitats van llegir el poema “Només la veu”, de Zoraida Burgos, en la seva llengua materna. El poema va ser llegit també en alemany, anglès, àrab, català, castellà, francès, hindi, italià, suec, quítxua, romanès, rus, ucraïnès, wòlof i xinès.\nL’endemà, dia 22 de març, la Biblioteca Ramon Muntanyola de l’Espluga de Francolí va acollir un acte molt semblant.\nSalvador Espriu a Sant Pere de Ribes\nEscrit per Eugènia Baqueró el 02 d'abril del 2013 a les 13:01 a: Salvador Espriu\nUn recital poeticomusical titulat “Espriu, un mestre al servei d’aquest poble” va servir per inaugurar el segon quadrimestre dels cursos de català per a adults i les trobades de les parelles que participen en el programa Voluntariat per la llengua (VxL) a Sant Pere de Ribes.\nDurant l’acte, la poetessa i rapsoda Antònia Sabater va recitar un recull de poemes significatius de l’obra de Salvador Espriu, i la tècnica del Servei de Català a les Roquetes, Mireia Juanola, va cantar uns quants poemes més, acompanyada d’una guitarra.\nA l’inici, la coordinadora del VxL al Garraf, Queti Vinyals, va donar la benvinguda als assistents, una cinquantena de persones, i la tècnica del Servei de Català a Ribes, Anna Vidal, va fer una breu presentació de l’obra del poeta de Santa Coloma de Farners, de qui enguany se celebra el centenari del naixement.\nL’acte va tenir lloc el 14 de març, a la Biblioteca Josep Pla, de les Roquetes (Sant Pere de Ribes).\ncursos de català, Salvador Espriu, VxL\nArrenca l’Any Espriu!\nEscrit per Carme Bové el 24 de gener del 2013 a les 14:16 a: Salvador Espriu\nd’accés al ple domini de la terra.”\n(Fragment d’Inici de càntic en el Temple)


HAWI - Associació Els Quissos - Adopta un pelut - Regió7\nEl HAWI és un gat jove i tranquil, està acostumat a conviure amb altres gats. És molt sociable i simpàtic. Busca adopció conjunta amb la Mini.\nLa MINI és una gateta de 2 anys i mig, molt tranquil·la, afectuosa i sociable., Li agrada molt estar acompanyada.\nS'entregaran vacunats, desparasitats, esterilitzats, amb microxip i test de leucèmia i immunodeficiència fets.\nHAWI busca una família\nHAWI busca una casa d'acollida\nEstàs interessat en HAWI ? Contacta!\n630 34 97 55\nL'adoptant ha de considerar al seu animal com un membre de la família. No donem en adopció a gossos per fer funcions de vigilància o caça ni que hagin de viure permanentment a l'exterior.\nEntenem l'adopció com l'acceptació d'un ésser viu de qui s'ha de tenir cura: dur-lo al veterinari si està malalt, alimentar-lo i estimar-lo.


Significat de 474 Número d'àngel - Veure 474 - Què significa el número? - Nombres D’Àngels\nZodíac del 27 d’octubre\nTiger Man - Compatibilitat de Dragon Woman\n9355 Significat espiritual del número d'àngel\nCanviarà Campbell’s la seva recepta de sopa de pollastre?\n7070 Significat espiritual del número d'àngel\n7238 Número d'àngel Significat espiritual\n2756 Significat espiritual del número d'àngel\n5059 Significat espiritual del número d'àngel\n1488 Significat espiritual del número d'àngel\nBen & Jerry’s presenta una línia de gelats vegans sense lactis\n474 Significat espiritual del número d'àngel\nQuè significa 474?\n474 = 4 + 7 + 4 = 15 , 1 + 5 = 6\nSi veieu l’àngel número 474, el missatge es refereix al camp de les relacions i els diners i diu que els canvis positius en l'aspecte material seran una confirmació addicional que heu triat la decisió correcta d'un company de vida. Tots dos percebran els diners extra que probablement apareixeran a casa vostra com la recompensa legítima del destí per la perseverança, la integritat i el treball dur. Res canviarà a la vostra relació i la vostra vida serà més fàcil i divertida.\nImportància detallada de 474 dígits simples\nL’àngel número 474 forma un conjunt de vibracions de quatre (4), número 7, quatre (4)\nPasses massa temps en els teus deures, és el que volen dir els Quatre en el missatge dels àngels. No obstant això, els inconvenients de la vida personal (o la seva absència total) no es poden compensar amb un treball dur. La diligència és una qualitat excel·lent. Però només quan es combina amb altres components essencials de la seva vida, aporta una sensació de felicitat.\n474 significat de numerologia\nPel que sembla, és hora de canviar el vostre àmbit d’activitat. Si creieu que utilitzeu menys del 50% de les vostres capacitats intel·lectuals a la feina, deixeu-ho. No heu de comptar amb el fet que un dia us oferiran una feina més qualificada. Més aviat, us enfonsareu al nivell primitiu de les vostres funcions actuals. En poques paraules, us quedareu avorrits.\n36 significat d’aniversari\nels fulls de pell i enganxa de les rajoles\nbest hospital in les hortes 2020\n25 d'abril signe del zodíac\n665 número d'àngel\n4816 Número d'àngel Significat espiritual\n9174 Significat espiritual del número d'àngel\n4575 Significat espiritual del número d'àngel\n7385 Significat espiritual del número d'àngel\nZodíac del 3 de febrer


Detingut un veí d'Amposta per tinença il·lícita d'armes i el dipòsit d'armes de guerra\nLa Guàrdia Civil deté un veí d’Amposta per tinença il·lícita d’armes i el dipòsit d’armes de guerra\nEn el comerç s’han intervingut 15 granades de mà i 1 projectil d’artilleria de la passada Guerra Civil Espanyola\nEl detingut tenia en el seu poder quatre armes de foc i 3 projectils d’artilleria sense cap tipus de documentació\nFoto/ arxiu. Autor Guàrdia Civil. La imatge pertany a la destrucció d’armes destinades a ferralla per la Guàrdia Civil de Tarragona.\nAgents de la Guàrdia Civil de la Comandància de Tarragona, el passat dia 19 van procedir a la detenció d’un home veí d’Amposta, com a presumpte autor d’un delicte de tinença il·lícita d’armes i dipòsit de armes de guerra.\nEls fets es remunten al passat mes de juny, quan personal de la Intervenció d’Armes i Explosius de la Guàrdia Civil d’Amposta feien un control relacionat amb la tinença d’armes i explosius, detectant que un veí de la localitat tenia en el seu poder diverses armes de foc sense la documentació legal exigida, concretament un rifle “la Corunya”, un fusell metrallador “taronger” i dues armes d’avantcàrrega.\nUn cop en poder dels Agents i després d’inspeccionar les armes de foc, es va poder apreciar que les mateixes es trobaven en perfecte estat de funcionament, sense cap tipus d’inutilització que pogués impedir el seu funcionament, de manera que es va procedir a la intervenció de les mateixes.\nArran d’aquesta actuació, es va iniciar una investigació a fi d’esbrinar la procedència de les armes de foc intervingudes, concloent que aquestes havien estat adquirides en un comerç de la localitat de Sant Carles de la Ràpita, comerç que l’any 2016 havia estat denunciat per distribuir armes i munició de la passada Guerra Civil sense la corresponent autorització.\nPer aquest motiu durant el matí del dia 18 de juliol agents especialistes de la Guàrdia Civil de Seguretat Ciutadana, Intervenció d’Armes i Explosius i de l’Equip de Desactivació d’Explosius, van realitzar inspecció en el comerç objecte d’investigació, localitzant i intervenint 15 granades de mà i un projectil de morter, tots ells no tenien documentació i certificació d’inutilització corresponents, procedint a formular denúncia al titular de l’establiment per una infracció greu tipificada a la Llei Orgànica 4/2015, sobre protecció de la seguretat ciutadana.\nPosteriorment, arran dels fets detectats, es va procedir a la detenció d’un veí d’Amposta com a presumpte autor d’un delicte de tinença il·lícita d’armes i dipòsit d’armes de guerra, fent entrega voluntària en aquest moment de tres projectils d’artilleria de 150 mm, procedents de la passada Guerra Civil i que tenia en el seu domicili il·legalment.


Un guàrdia civil justifica per «alliberament d'estrès» haver-se referit als votants com a «fills de puta»\nEl responsable del dispositiu a Sant Martí Sesgueioles reconeix haver dit la frase «fotia la porra cap endins com si no hi hagués un demà»\nActualitzada 04/04/2019 a les 19:09\nUn guàrdia civil responsable del dispositiu que va actuar l'1-O a Sant Martí Sesgueioles ha emmarcat en una «conversa privada» i en un moment «d'alliberament de tensió i estrès» el que va dir poc després de l'actuació quan ja estava al vehicle policial. Es tracta de l'agent que va fer afirmacions com «fotia la porra cap endins com si no hi hagués un demà» o «com empenyien els fills de puta». A preguntes de l'advocat Andreu van den Eynde, ha reconegut en la seva declaració com a testimoni al Tribunal Suprem haver dit aquestes frases. «No ho puc negar», ha admès, però ha remarcat que ho va dir «10 minuts després d'acabar la intervenció». El cap del dispositiu ha assenyalat que no li consta que hi hagués «cap lesió» i que la intervenció que van fer és «difícil de criticar».\nEn una gravació que va fer ell mateix i que està aportada a la causa, se'l sent afirmant: «Des de darrere fotia la porra cap endins com si no hi hagués un demà, i no hi havia collons. I empenyien i empenyien. Si un no se n'ha anat amb la costella trencada poc li n'ha faltat». També va dir: «Com empenyien els fills de puta».\nEl cap del dispositiu en aquest municipi ha justificat que «estava en un moment d'alliberament de tensió, d'estrès». «Em va sortir això com em podria haver sortit una altra cosa», ha dit, «és una conversa privada, no sé quin valor té». «Després del que acabàvem de suportar, cadascú allibera les tensions com pot», ha reblat.\nComenta el contingut : Un guàrdia civil justifica per «alliberament d'estrès» haver-se referit als votants com a «fills de puta»


La Fundació finalista com a model de projecte innovador\nLa Fundació. Història\nPatronat i equip tècnic\nOrigen i destinació dels recursos\nSigues part de l'equip de voluntariat\nFes-te empresa compromesa\nGent gran i habitatge\nSom una de les entitats seleccionades per l'Ajuntament de Barcelona com a projecte innovador per cobrir una doble necessitat social: pal·liar els riscos d’exclusió de la gent gran i dinamitzar el mercat de l’habitatge.\n© Fundació Privada Llars Compartides\nTravessera de les Corts, 39-43, 2n (entrada pel carrer Aurora Bertrana), 08028 Barcelona\nPolítica de privacitat de xarxes socials\nFUNDACION PRIVADA LLARS COMPARTIDES utilitza “COOKIES” per garantir el correcte funcionament del nostre portal web, millorant la seguretat, per obtenir una eficàcia i una personalització superiors, per recollir dades estadístiques i per mostrar-li publicitat rellevant.\nPremi el botó "ACCEPTAR" per autoritzar-ne el seu ús, “REBUTJAR” per a rebutjar-les, o “MÉS INFORMACIÓ” per consultar les cookies que utilitza la pàgina. En cas de rebutjar-les, FUNDACION PRIVADA LLARS COMPARTIDES no pot garantir la plena funcionalitat de la pàgina. Pot obtenir més informació a la nostra POLÍTICA DE COOKIES a peu de pàgina.


Treballa amb nosaltres - FABRA FORMACIÓ\nVols pertànyer a l'equip de Fabra Formació?\nA Fabra Formació som un gran equip de persones dinàmiques, amb iniciativa, imaginació, proactives, simpàtiques, resolutives i amb empatia, som professionals amb diferents habilitats, personalitats i formació.\nSi vols treballar amb nosaltres, omple el formulari i envia'ns el teu CV a fabra@fabraformacio.com\nFormació obligatòria Formació professional Diplomatura Llicenciatura Grau Postgrau Màster Doctorat\nUn cop rebut el seu CV per correu electrònic.\nSegons l'establert pel nou reglament europeu de (UE) 2016/679 (RGPD), totes les dades facilitades per vostè en el seu CV seran tractades amb estricta confidencialitat. En virtut de la Llei Orgànica 15/1999, de 13 de desembre, de protecció de dades de caràcter personal (LOPD) i la Llei 34/2002 (LSSICE). L'informem que totes les dades que vostè ens facilita en el seu CV seran incloses en un fitxer de dades personals (PERSONAL CONTRACTAT) de responsabilitat de Fabra Formació, S.C.P. pel seu tractament amb la finalitat d’organització i gestió de les activitats, formacions, tallers, activitats extraescolars o esdeveniments i per mantenir-lo informat de les novetats relacionades amb la companyia.\nVostè podrà exercir els seus drets d’accés, rectificació, cancel·lació i oposició a la qual haurà d’adjuntar una fotocòpia del DNI, dirigint-se per correu electrònic a fabra@fabraformacio.com.


Junta de Govern Local 2006-04-21 | Ajuntament de Reus\nInici › Junta de Govern Local 2006-04-21\nJunta de Govern Local 2006-04-21\nUs convoco a la sessió ordinària de la Junta de Govern Local, que tindrà lloc el proper dia 21 d’abril de 2006 a les 13 hores, amb el següent:\n3. Moció de l’Alcaldia. Encàrrec a INNOVA relatiu a l’execució d'un projecte. Aprovació de diferents convenis de col·laboració.\n4. Serveis Socials.- Proposta d’aprovació de les bases per a la concessió d’ajuts de menjador per a alumnes d’escoles públiques d’educació infantil i de primària de Reus .\n5. Educació i Família.- Aprovar l’encàrrec de la gestió i el desenvolupament de diferents programes i projectes de la Regidoria de l’Esport a la societat municipal Reus Esport i Lleure SA per al 2006\n6. Gestió Urbanística.- Aprovació inicial del Projecte d’urbanització del pont sobre l’autovia de Bellisens entre els sectors H.6 “Bellisens Autopista” i H.12 “Mas Sunyer”, presentat per les juntes de compensació dels sectors.\n7. Patrimoni del Sòl.- Acceptació de l’Acord del Jurat d’Expropiació de Catalunya de data 14.02.06, fixant el preu just del segon pis de l’immoble situat al C/ Vapor vell, núm. 16 (finca registral núm. 9.519), afectat per sistema viari del PGOU.\n8. Patrimoni del Sòl.- Acceptació de l’Acord del Jurat d’Expropiació de Catalunya de data 14.02.06, fixant el preu just de la resta de l’immoble situat al C/ Vapor vell, núm. 16 (finca registral núm. 3.036), afectat per sistema viari del PGOU.\n9. Patrimoni del Sòl.- Aprovació de l’acta de cessió de terrenys a compte de les cessions obligatòries del Sector d’urbanitzable anomenat G-14 Camí de la Plana, del vigent PGOU (Av. de Salou, núm. 160)\n10. Gestió Econòmica i Pressupostària.- Aprovació relació de factures.\nReus, 20 d’abril de 2006


Hyvärilä Holiday Apartments Nurmes Finlàndia - Ofertes d'hotels amb els MILLORS DESCOMPTES EN LÍNIA\nLomatie 12, Nurmes, Nurmes, Finlàndia, 75500 - Veure al mapa\nTant si es tracta d'un viatge de plaer com si és de negocis, Hyvärilä Holiday Apartments és una elecció d'allotjament magnífica quan visiten Nurmes. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hyvärilä Holiday Apartments és compromet a que la seva estada sigui el més còmoda possible. Els clients de l'hotel poden gaudir de instal.lacions per a minusvàl.lids, instal·lacions per a reunions i banquets , habitació familiar, instal.lacions de barbacoa, restaurant.\nGaudiu de les comoditats d'alta gama com ara calefacció, balcó/terrassa, aparell de televisió LCD/pantalla de plasma, reproductor de DVD/CD, nevera per tal de relaxar-vos després d'un cansat dia. Centre esportiu, sauna, camp de golf (a 3 km), esquí, pesca de l'hotel, són llocs ideals per a relaxar-se després d'un llarg dia. Hyvärilä Holiday Apartments és un lloc ideal d'estada pels viatgers que busquin encant, comfort i facilitat a Nurmes.\nReception opening hours: 08:00-16:00. If you expect to arrive outside reception opening hours, please inform Hyvärilä Holiday Apartments in advance.\nTots els tipus de viatgers (13) Parelles (3) Famílies amb infants petits (1) Famílies amb infants grans (5) Grups (5)


Crema un primer pis d'un bloc a Castellbell i el Vilar i un veí resulta ferit lleu - Regió7 :: El Diari de la Catalunya Central\nL'incendi, del qual al vespre es desconeixien les causes, va afectar completament l'habitatge\nalbert vilanova jordi escudé castellbell i el vilar 28.02.2019 | 00:23\nImatge de l'incendi d'ahir a la tarda a Castellbell EVA CANO\nImatge de l'incendi d'ahir a la tarda a Castellbell\nUn incendi va cremar completament ahir a la tarda el primer pis d'un bloc de Castellbell i el Vilar. De resultes del foc, del qual ahir al vespre encara no s'havien pogut determinar les causes, el jove inquilí que segons fonts municipals en aquell moment era a l'habitatge, va resultar ferit lleu i va ser traslladat pel SEM a l'Hospital de Sant Joan de Déu de Manresa amb cremades a la cama i amb afectacions per inhalació de fum. Tanmateix, segons les mateixes fonts, ahir al vespre semblava que el jove no hauria de ser ingressat i que podria passar la nit a Castellbell, probablement a la residència d'avis del poble, tenint en compte que a casa seva no hi podia tornar. Tampoc no es descarta que el foc vagi ocasionar la mort d'algun animal domèstic.\nEls Bombers van rebre l'avís a les 18.22 hores i van desplaçar diversos efectius fins al bloc afectat, situat al número 3 del carrer de Sant Jeroni de Castellbell. Es tracta d'un edifici de nova construcció on viuen mitja dotzena de famílies, cap de les quals hauria resultat afectada, com tampoc l'estructura de l'edifici, segons les primeres valoracions que va avançar ahir al vespre el regidor de la Via Pública de Castellbell, Fèlix Enrich. El pis, en canvi, s'hauria cremat per complet a causa de la gran quantitat de combustible que hi havia a l'interior en el moment de l'incendi.\nCap a les 9 del vespre el foc ja es donava per extingit, si bé els tècnics tot just estaven valorant l'abast dels danys i encara s'especulava amb la possibilitat que els veïns haguessin de passar la nit a fora. L'Ajuntament va muntar un dispositiu per donar resposta a les famílies afectades, i ja va contactar amb fondes i hotels propers per poder-los reallotjar en cas que finalment no poguessin tornar a casa.\nDiversos vehicles dels Bombers de la Generalitat es van desplaçar fins al lloc dels fets, a banda d'agents policials i dues unitats del SEM.\nReallotgen el veí de Castellbell a qui es va cremar totalment el pis. Fet Divers\nL'Ajuntament de Castellbell busca ajuda per al veí del pis incendiat. Fet Divers


Técnics denuncien el mal ús que fan els ajuntaments del terme sostenibilitat « Infobenissa\n25 de novembre de 2003 No hi ha comentaris\nEl col·lectiu ecologista El Runar, amb la col·laboració de la seu universitària La Marina, està duent a terme una sèrie de conferències per a analitzar tots aquells temes que han de veure amb el creixement i el model urbanístic més respectuosos amb el medi ambient. La darrera d’estes sessions va comptar amb la participació d’Antonio Martínez, professor del departament de Geografia Humana de la Universitat d’Alacant. En este cas, el debat es va centrar en el turisme sostenible i la planificació del territori, és a dir, els mètodes per a compatibilitzar el desenvolupament econòmic i social amb el medi.\nDins del món de la societat consumista i de la globalització estan de moda el terme “sostenibilitat” i el prefix “eco”. Martínez va fer menció de l’incorrecte ús que molts ajuntaments en fan d’ells perquè se n’aprofiten com a eina per a mantindre la seua competitivitat. “Cal tenir una visió integral perquè, de vegades, la sostenibilitat no passa de ser un paràmetre purament mercantilista i no de defensa i respecte del medi ambient”, segons va dir Martínez. La planificació del territori suposa modificar les formes culturals i econòmiques existents, gastar-se molts diners i fer experiències pràctiques “perquè sinó no serveix de res i no deixa de ser un pretext”.\nAixí, ja fa anys que el turisme espanyol està reconduint-se per la via de l’excel·lència i la sostenibilitat mitjançant els denominats Plan Future, l’Agenda 21 Local, el certificats EMAS, les banderes blaves, les declaracions medi ambientals i la promoció dels destins de l’interior dins de l’oferta de sol i platja, per posar alguns exemples. Però es plantegen dubtes si estes actuacions no responen més a interessos de mercat, a fi de mantindre l’interés del turista aprofitant el reclam de la sostenibilitat i el respecte per la naturalesa.\nMartínez va assenyalar que per a dur a terme un desenvolupament vertaderament sostenible cal fer una anàlisi del territori, que hi haja una voluntat política i de consens i plasmar la gestió dels recursos amb iniciatives i projectes concrets. Com a criteris base per a valorar la qualitat ambiental d’un territori, Martínez va fer menció dels següents: el paisatge, la qualitat de l’aigua, els nivells de contaminació, la densitat d’urbanitzacions i l’afluència de visitants, els espais lliures d’ús públic, el patrimoni cultural, l’accessibilitat i les infraestructures bàsiques (depuradores, xarxa de sanejament, sanitat, educació, etc). Es tracta, si més no, d’un projecte global de ciutat que pot fer-se realitat si hi ha voluntat política i ciudadana. Així es va posar de manifest amb el video de promoció de la localidad mallorquina de Calvià, model d’aplicació i d’implantació dels principis recollits en l’Agenda Local 21.\nEl cicle obert pel Runar continuarà el 19 de desembre amb una taula rodona sobre les polítiques urbanístiques de l’actualitat i les seues alternatives. Hi intervindran representants de la Conselleria de Territori i Habitatge, dels Ajuntaments de Benissa i Puçol i de les universitats d’Alacant i la Politècnica de València. Serà a les 20.30 hores, al saló d’actes de la seu de La Marina.


Esquerra Unida de Riola presenta la candidatura encapçalada per l’actual alcaldessa Judith Capellino – EUPV Ribera Baixa\nPàgina inicial/General, Portada/Esquerra Unida de Riola presenta la candidatura encapçalada per l’actual alcaldessa Judith Capellino\nLa candidatura compta amb l’actual equip de govern, “una candidatura per continuar governant i treballant per a tot el poble”.\nPer a Judith Capellino, actual alcaldessa i candidata per Esquerra Unida de Riola, “hem treballat de valent aquesta legislatura i crec que és evident la transformació del municipi. Hem apostat per dinamitzar l’economia del poble, i per donar una resposta als veïns i veïnes que estaven en una situació de desocupació, per això, disposem d’un departament d’ADL, que ha centrat la seua activitat no sols en la recerca de treball sinó també en la formació, i hem creat una borsa de treball per al servei municipal de manteniment i neteja”.\nA més a més, explica l’alcaldessa, “calia revitalitzar també l’oferta d’activitats, sobre tot, per a la gent jove, per això ens hem centrat en projectes esportius creant l’Escola Esportiva Municipal. Des d’aquesta hem oferit activitats gratuïtes, com pilates i gimnàsia, per a menuts, joves i per a la gent major. En la propera legislatura volen seguir ampliant l’oferta esportiva i millorant les infraestructures”.\n“Hem apostat per millorar les condicions de vida de tots els veïns i veïnes, revitalitzar el municipi no sols ampliant la oferta d’activitats sinó també impulsant Riola a nivell turístic amb les diferents fires, medievals i tradicionals que hem vingut celebrant, així com amb la zona recreativa a l’assut”, explica Capellino.\nRiola, 23 d’abril de 2019


Tàrrega renovarà el ferm del carrer de La Pau utilitzant àrids reciclats de la construcció – Comarques de Ponent\nTàrrega renovarà el ferm del carrer de La Pau utilitzant àrids reciclats de la construcció\nL’Ajuntament de Tàrrega renovarà el ferm del carrer de La Pau fent ús d’àrids reciclats provinents de la construcció. A més de respondre a criteris de sostenibilitat, aquesta mesura possibilitarà que la capital de l’Urgell rebi una subvenció de 15.000 euros de l’Agència Catalana de Residus. La resta del cost del projecte, 65.000 euros, l’assumirà la Regidoria d’Urbanisme. La millora del carrer de La Pau figura a l’agenda del consistori des de fa anys si bé s’ha anat ajornant per motius pressupostaris. El paviment actual, però, es troba força malmès i enguany no es vol demorar aquesta intervenció. La renovació de la calçada del carrer de La Pau, de 300 metres lineals, consistirà en retirar prèviament el conglomerat actual i substituir-lo per grava de formigó reciclat en una superfície de 2.700 metres quadrats.\nAl peu del Parc de Sant Eloi\nEls treballs es desenvoluparan en la totalitat del traçat, o sigui des del pas a nivell de la via fèrria fins al Passeig de Simó Canet, discorrent al peu del Parc de Sant Eloi. L’alcaldessa de Tàrrega, Rosa Maria Perelló, ha subratllat la importància de l’obra ja que el carrer de La Pau ha concentrat amb el temps diversos serveis públics com el quarter de la Policia Local, l’alberg de transeünts o el Centre de Formació de Persones Adultes. A més, el vial ha esdevingut un pas molt transitat en formar part del cinturó de circumval·lació a l’oest del nucli urbà. Val a dir que el nou paviment s’ajustarà a la vorera ja existent que toca al Parc de Sant Eloi. Més endavant, sense data, Urbanisme preveu construir una vorera al costat sud.\nAdequació d’espais urbans\nLa millora d’espais urbans és un dels eixos d’actuació pel que fa al capítol d’inversions al municipi de Tàrrega. En aquest sentit, el pressupost de l’exercici 2015 també preveu destinar 75.000 euros a reposar ferms de via pública i uns altres 60.000 euros a adequar tres carrers al poble d’Altet. Al mateix temps, la Diputació de Lleida invertirà 160.000 euros a renovar la calçada de la Ronda dels Comtes de Barcelona, una altra de les circumval·lacions de Tàrrega.


Projecte europeu Part-Her\nDénia obri el seu patrimoni a l’opinió dels ciutadans\nEls veïns de Dénia podran aportar la seua opinió sobre el valor que donen al patrimoni de la ciutat. L’experiència orma part del projecte europeu Part-Her que intenta identificar quins elements, materials i immaterials, senten i estimen com a identificatius de cadascuna de les ciutats participants. Un formulari d’accés lliure en internet pretén recollir les primeres dades.\nEls dies 1, 2 i 3 d’octubre, dins de la programació del projecte, una delegació de Dénia composta pels tècnics dels departaments d’Arqueologia, Josep Antoni Gisbert, l’Oficina de la Innovació i la Creativitat, Enric Gil, i Turisme, Eva Asperilla, i el representant de la Universitat d’Alacant Gabriel González, va participar en un seminari sobre el patrimoni tangible celebrat a la ciutat sueca de Linköping, conjuntament amb els altres socis del projecte Part-Her, que són les ciutats de Konavle (Croàcia), Tours (França), Parma (Itàlia), Linköping (Suècia) i la regió de Kassel (Alemanya). Aquest projecte és fruit del conveni de col·laboració entre Dénia i Parma com a ciutats creatives de la gastronomia de la UNESCO.\nEl projecte Part-Her tracta de la valoració ciutadana del patrimoni cultural, siga material o immaterial, i la finalitat és conéixer què valoren els ciutadans com a patrimoni, què és important per a ells i digne de preservar per a les properes generacions, què identifiquen com a identitat cultural pròpia i com s’interrelaciona en l’espai d’identitat europeu.\nEn el seminari s’ha debatut sobre la metodologia per a recollir la informació, l’anàlisi de les dades, l’elaboració d’un llistat de patrimoni a partir de la percepció ciutadana i quines accions poden efectuar-se segons el tipus de patrimoni catalogat. A més, cada ciutat ha presentat la informació que ja ha sigut recollida i diversos experts locals i nacionals han donat conferències sobre el patrimoni de Linköping i la protecció del patrimoni a Suècia.\nUn element fonamental de la iniciativa és una pàgina web on s’explica detalladament el projecte i que està dissenyada expressament per poder recollir la valoració ciutadana del patrimoni. En la pàgina web hi ha un qüestionari molt senzill, amb el qual la ciutadania pot participar i fer la seua aportació, suggeriment, o proposta d’identificació del patrimoni local.\nDes de l’Oficina de la Innovació i la Creativitat, es convida a tota la ciutadania a participar activament en el projecte i completar el formulari en l’enllaç següent https://www.parther.eu/es/se-parte-del-proyecto/\nDénia inicia hui les tasques de vigilància forestal en el terme municipal\nLa residència de majors Santa Llúcia permet les visites a partir del dimecres\nDénia presenta les primeres mesures per a garantir la seguretat i higiene a les platges\nL'eslògan "Enfront del tabac... esfuma't", de Mayte Soler, elegit per a la campanya del Dia mundial sense tabac 2020 a Dénia


Colau proposa limitar per llei el preu del lloguer dels habitatges | Catalunya | EL PAÍS Catalunya\nEl preu que es paga per metre quadrat en els arrendaments de Barcelona va pujar un 7,4% durant l'any passat\nBarcelona 2 MAR 2016 - 13:52\tCET\nUn nen es gronxa davant d'una promoció de pisos. Carles Ribas\nL'alcaldessa de Barcelona, Ada Colau, ha proposat aquest dimecres una "limitació del preu del lloguer", per evitar que es torni a crear una "bombolla immobiliària" i que moltes famílies no puguin accedir a un habitatge. Aquesta regulació s'hauria de fer a partir d'una llei estatal. Colau ha posat com a exemples països com Alemanya, on l'Estat fixa un preu màxim a pagar en funció de la renda de les famílies. En el model alemany, la diferència de l'import la posa l'Estat, de manera que el propietari no nota la limitació del preu.\nColau ha considerat que la xifra a pagar no hauria de superar mai el 30% dels ingressos del llogater. "En alguns països ja hi ha sistemes per impedir increments desmesurats dels preus del lloguer en zones determinades de les ciutats en funció de les característiques del barri i del pis en qüestió", segons la nota de premsa de l'Ajuntament.\nL'alcadessa ha criticat que les mesures en matèria d'habitatge que estan duent a terme tant la Generalitat com l'Estat "són tímides" i només estan encaminades a intentar pal·liar "l'emergència habitacional" que ha provocat la crisi econòmica però que no volen evitar "un nou cicle especulatiu". "Instem que s'actuï", ha dit l'alcaldessa.\nPer justificar aquest argument, Colau ha posat sobre la taula les darreres estadístiques sobre el preu per metre quadrat dels pisos de lloguer de Barcelona. Des del mes de gener fins al setembre del 2015, el cost del lloguer a pujat un 7,4%, i ha arribat a algunes puntes de fins al 8,8% en districtes com el de Ciutat Vella. El segon de la llista, pel que fa a l'augment del preu de lloguer per metre quadrat, és Horta-Guinardó, amb una pujada del 7,9%.\nEl cost dels lloguers mensuals que paguen els barcelonins també ha pujat, segons les xifres municipals, passant d'una mitjana de 688 euros a 727. Utilitzant aquest criteri, el districte que ha notat més la pujada és el de les Corts, on s'ha passat a pagar 853 euros de mitjana a 914.


Arribada de noves pluges a partir de la tarda - Ona Bages\nInici El temps Arribada de noves pluges a partir de la tarda\nArribada de noves pluges a partir de la tarda\nEncetem aquest divendres amb els núvols com a protagonistes i poc fred. Avui el cel estarà tapat durant tota la jornada i serà a partir de la segona meitat del dia quan arribarà un front més actiu. Tot plegat, amb precipitacions generals i força destacables, que avançaran d’oest a est durant la tarda i vespre i que es poden allargar fins al dissabte, amb algunes pauses. Es poden acumular amb tot l’episodi entre 20 i 30mm, puntualment per sobre al sector nord de la Catalunya Central. Cota de neu al voltant dels 1600 msnm i temperatures fresques, que es mouran entorn els 10 i 12ºC.\nDemà dissabte, ens acabarà de creuar el front. Durant el matí encara s’esperen pluges a molts punts però ràpidament farà net i s’aniran obrint clarianes des de l’oest, a partir del migdia. Durant la tarda, tindrem més estones de sol i les precipitacions ja hauran marxat. Termòmetres sense canvis, amb poca amplitud tèrmica entre el dia i la nit.\nDe cara als pròxims dies, no acabarà de fer net. El diumenge s’espera un dia més tranquil, amb el cel variable però no es descarten encara alguns ruixats durant el mati i migdia al nord de la Catalunya Central. En tot cas, seran menys extensos i d’intensitat feble. A partir de dilluns, sembla que les precipitacions tornarien a guanyar terreny i a ser destacables. Pel que fa a la temperatura, estarà a ratlla, amb un ambient fresc per ser març.


Àmbit, objecte i finalitat del premi:\nEns movem en un entorn global i les idees no estan limitades més que per la capacitat humana de crear. Per tant, no existeix cap limitació d’abast, de comunicació ni d’àmbit en les candidatures.\nEl premi guardonava la millor idea entre totes les presentades que s’hagués convertit en un producte, servei o procés concret, aplicat en algun àmbit de la realitat.\nNo obstant això, el jurat podia considerar favorablement que la idea tingués un impacte en l’àmbit de la ciutat de Lleida o que l’haguessin dut a terme persones, empreses o entitats vinculades a aquesta ciutat o territori.\nAquesta idea s’havia de convertir en un producte, servei o procés concret aplicat en algun àmbit de la realitat, basant-se en l’ús de les noves tecnologies i serveis, i que afavoreixi un canvi de paradigma i una millora en el dia a dia de les persones, les empreses o la societat.\nBeneficiaris del premi:\nLes candidatures podien ser de persones físiques o jurídiques, empreses o entitats constituïdes jurídicament, ja fossin d'àmbit local, nacional o internacional.\nDescripció del premi, dotació i requisits per a la participació:\nDescripció del premi i dotació\nEl premi va consistir en:\nUn guardó simbòlic.\n5.000 euros, dedicats pel guardonat a un projecte o millora d’un projecte existent –propi o aliè i proposat pel guardonat– d’innovació, recerca, difusió tecnològica o canvi social. Aquest projecte havia de ser d’interès per a les administracions públiques o bé implicar una millora en els serveis públics o a les persones.\nAquest projecte estava subjecte a la normativa que es recull en aquestes bases.\nL'accèssit atorgat va consistir en:\n3.000 euros, dedicats pel guardonat a un projecte o millora d’un projecte existent –propi o aliè i proposat pel guardonat– d’innovació, recerca, difusió tecnològica o canvi social. Aquest projecte havia de ser d’interès per a les administracions públiques o bé implicar una millora en els serveis públics o a les persones.\nL’Ajuntament de Lleida es reserva el dret d’utilitzar i difondre lliurement el nom, imatge i trajectòria professional del guardonats, logos de les empreses associades al premi, contingut i imatges dels projectes premiats i del lliurament de premis, així com dels projectes posats en marxa a partir del premi.\nEl premi estava subjecte al tractament fiscal vigent en el moment del seu atorgament.\nLa idea o projecte premiat havia de complir els requisit fixats en les bases; així mateix, s'havia de tractar d’una idea original i que no contravingués patents, drets d’autor, altres drets de tercers o lleis o normatives vigents.\nLa idea o projecte premiat havia d’haver-se dut a terme per una persona, empreses o entitats amb capacitat i condicions jurídiques adients per poder-ho fer.\nConvocatòria i presentació de candidatures i model participatiu\nLa convocatòria la va realitzar l’organisme, comissió o junta competent de l’Ajuntament de Lleida i en ella es va determinar el període de presentació de candidatures.\nLa presentació de candidatures i model participatiu\nLa presentació de les candidatures va ser lliure i oberta. Es va basar en l’ús de la xarxa i en el que anomenem “crowdproposal”, propostes fetes, sostingudes i seleccionades per les persones i entitats a través de la xarxa.\nTotes les persones, empreses i institucions van poder proposar-hi candidatures a través del servei en xarxa que l’Ajuntament de Lleida va habilitar a tal efecte. En aquesta proposta es va haver de raonar la candidatura i es van aportar les dades mínimes de contacte, especialment les adreces web que permetin valorar-la o mesurar-ne l’impacte.\nA través d’aquest servei en xarxa es va fer el procés de preselecció de forma participativa i oberta, on tothom podia donar suport a les candidatures que es van presentar.\nEn aquest servei web en xarxa es va especificar, també, els terminis i normes de presentació, conducta en la participació, suport i debat.\nEls criteris que van fonamentar l’avaluació del jurat van ser:\nLa capacitat de convertir una idea en un producte, servei o procés concret aplicat en algun àmbit de la realitat, basant-se en l’ús de les noves tecnologies i serveis, i que aquesta idea afavoreixi un canvi de paradigma i una millora en el dia a dia de les persones.\nLa innovació, quan representi canvis i millores per a les persones, la societat i les empreses.\nEl reconeixement de l’activitat creativa i transformadora en un nou món global i en xarxa.\nLa capacitat multiplicadora de la idea, de forma que aquesta idea generi noves iniciatives, nous projectes i noves idees.\nUn criteri de valoració a tenir en compte –possible i no exclusiu, llevat del cas de l’atorgament de l’accèssit– va ser que les idees i iniciatives tinguessin un impacte sobre les persones, la societat, l’entorn i el mercat més proper a la ciutat de Lleida, entre altres llocs.\nUn altre criteri de valoració a tenir en compte –possible i no exclusiu, llevat del cas de l’atorgament de l’accèssit– va ser que les idees i iniciatives les duguessin a terme persones, empreses o entitats vinculades a la ciutat de Lleida o el seu territori proper.\nConsideracions respecte als projectes posats en marxa a partir del premi\nTal com s’especifica en l’apartat de “Premi”, s’hi va destinar la quantitat de 5.000 euros, que el guardonat havia de dedicar a un projecte –propi o aliè–, d’innovació, recerca, difusió tecnològica o canvi social.\nAquests projectes havien de ser d’interès per a les administracions públiques o implicar una millora en els serveis públics o a les persones.\nAquests projectes es van considerar com una contractació de l’Ajuntament de Lleida d’aquests serveis, que van ser d’interès per a les administracions públiques o que van implicar una millora en els serveis públics o a les persones.\nAquestes contractacions van estar subjectes, com és preceptiu, a les lleis i normatives que fixen els contractes en el Sector Públic, amb les comprovacions i controls financers i d’intervenció corresponents, així com les retencions preceptives; també van estar subjectes al tractament fiscal vigent en cada moment. Els receptors d’aquestes contractacions havien de ser una persona física o jurídica que tingués la capacitat tècnica i jurídica per executar-la.\nEls guanyadors, així com els receptors finals de les contractacions, van acceptar íntegrament aquestes bases. En el cas que un dels guanyadors no desitgés anar endavant amb el nou projecte que contemplava el premi, aquest fet implicava la renúncia total a la part econòmica del premi, i el guanyador no podia rebre cap altra compensació econòmica.\nEls guanyadors, així com els receptors finals de les contractacions, havien d’informar regularment a l’Ajuntament de Lleida de l’evolució dels projectes posats en marxa a partir del premi per poder-ne fer difusió, conèixer-ne l’evolució i garantir-ne la realització i el compliment de les condicions contractuals i de les lleis i normatives vigents.\nL’Ajuntament de Lleida es reserva el dret de fer ús i difondre lliurement el contingut i les imatges dels projectes contractats, incloent-hi la difusió dels logos i marques implicats.\nEls guanyadors, així com els receptors finals de les contractacions, es van comprometre a fer esment d’aquest premi atorgat per l’Ajuntament de Lleida en la difusió que van fer del projecte.\nEls drets d’autor, els continguts i les patents resultants possibles d’aquests projectes pertanyen als seus creadors. L’Ajuntament de Lleida es reserva l’ús lliure i gratuït d’aquestes patents, segons les condicions fixades en el contracte corresponent.\nEls receptors finals de les contractacions es van comprometre a que els projectes contractats fossin originals i no vulneressin marques, patents, disposicions normatives ni drets de tercers.\nEls receptors finals de les contractacions van ser responsables i van assumir íntegrament al seu càrrec qualsevol cost o càrrega que es pogués produir com a conseqüència de les reclamacions o conflictes derivats de l’incompliment de normatives, manques de qualitat, danys a tercers, incompliment del contracte o altres obligacions.\nEls drets d’autor i els seus continguts pertanyen a les persones creadores dels projectes respectius.\nEls treballs no es poden utilitzar ni distribuir sense el consentiment explícit de l’autor.\nNo obstant això, les persones participants, així com els receptors finals de les contractacions lligades a l’obtenció del premi, van atorgar de forma expressa el seu consentiment explícit per a l’ús i distribució de material divulgatiu dels treballs presentats en aquest concurs, tant per a les finalitats de l’organització i la celebració del concurs, com per a les actuacions divulgatives, presents o futures, que l’Ajuntament de Lleida consideri adequades.\nTotes les persones participants, incloses les no guardonades, així com els receptors finals de les contractacions lligades a l’obtenció del premi, es van comprometre a que les propostes que van presentar fossin originals i que la cessió senyalada al paràgraf anterior no vulnerés disposicions normatives ni drets de terceres persones i que estiguessin lliures de càrregues, gravàmens i drets de tercers.\nLes persones participants, així com els receptors finals de les contractacions lligades a l’obtenció del premi, van mantenir indemne en tot moment a l’Ajuntament de Lleida davant reclamacions de terceres persones i van ser responsables, assumint íntegrament al seu càrrec qualsevol cost o càrrega econòmica que es pogués derivar a favor de terceres persones com a conseqüència d’accions, reclamacions o conflictes com a conseqüència de l’incompliment de les obligacions establertes en aquestes bases.\nLa participació en aquest concurs va suposar l’acceptació íntegra dels termes i condicions i la submissió expressa a les decisions interpretatives de les bases elaborades per l'Ajuntament de Lleida.\nCada participant, així com els receptors finals de les contractacions lligades a l’obtenció del premi, van autoritzar a l’Ajuntament de Lleida i a tots els integrants del jurat a utilitzar el seu nom i la seva imatge en el material publicitari relacionat amb el concurs, sense rebre’n cap contraprestació.\nEls participants van declarar responsablement que els treballs i els seus continguts, aportats voluntàriament al concurs, no infringien drets de tercers.\nEls participants, així com els receptors finals de les contractacions lligades a l’obtenció del premi, van ser responsables de les infraccions causades, o que es poguessin causar, sobre drets de tercers amb la participació dels treballs que van presentar o pels seus continguts, i havien d’indemnitzar als tercers i, si es donava el cas, als membres del tribunal qualificador que poguessin resultar afectats així com a l’Ajuntament de Lleida pels danys i perjudicis en què incorrin per l’incompliment de l’obligació abans descrita.


Notícies - Sant Cugat donarà la benvinguda al curs escolar amb 20.695 alumnes i l'estrena del nou Leonardo da Vinci\nLes classes al nou institut Leonardo començaran el 14 de setembre ( 3/set/18)\nel 5/set/18 Alba Triadó Societat PDF\n20.695 infants i joves començaran el curs a Sant Cugat dimecres que ve, una xifra gairebé idèntica a la de l'any passat quan es van matricular 20.741 alumnes. La majoria d'aquests estudiants, el 44%, cursarà els estudis a centres públics, un 34% ho farà a les concertades i el 21% estudiarà en centres privats. Unes xifres que poden variar lleugerament amb l'inici de les classes.\nPer inaugurar el curs, la comunitat docent s'ha reunit avui a l'escola municipal de música Victòria dels Àngels on l'alcaldessa, Carmela Fortuny, ha situat l'Educació com una de les prioritats de les polítiques que es desenvolupen a la ciutat.\nJo que vinc de portar la regidoria de Cultura i que sempre he dit que mitjançant la cultura podem transformar la societat, avui toca també toca dir que l'educació, que també és cultura, és una de les grans eines de transformació social que podem tenir a les nostres ciutats.\nLa cita també ha servit per escoltar la doctora Rosa Casafont, que ha ofert la conferència 'Educar-nos per Educar: explorem junts la neurociència aplicada'.\nTot canvi perquè sigui realment efectiu de forma saludable ha de ser de dins cap a fora. Hem de fer una transformació per influir des del valor.\nUna de les novetats més destacades és la posada en marxa del nou edifici de l'institut Leonardo da Vinci, que arrencarà el dos dies més tard que la resta de centres, el 14 de setembre.\nLa ciutat també donarà la benvinguda a un nou centre educatiu, el Liceu Politècnic, que ofereix educació secundària i batxillerat. Una altre canvi d'enguany és que Esart, que oferia estudis secundaris, enguany ja no obrirà portes a Sant Cugat.\nCom és habitual, durant aquest estiu l'Ajuntament ha invertit gairebé 600.000 euros en diverses actuacions de millora a una desena d'escoles i equipaments públics.\nEnguany, Sant Cugat també celebra el 40è aniversari de la posada en marxa del servei d'escoles bressol municipals. 40 anys d'història que han portat la ciutat a tenir set escoles bressol i oferir a dia d'avui 409 places als infants del municipi.\nLa comunitat docent s'ha reunit per inaugurar el curs escolar / Foto: Localpres


2a sessió Marketplace virtual d’empreses compromeses per reactivar-nos – Respon.cat\n2a sessió Marketplace virtual d’empreses compromeses per reactivar-nos 08/07/2020\n9.10: Empreses que poden ajudar altres empreses. Intervencions de dos minuts per presentar serveis d’interès. Es farà notar l’interès d’alguns intercanvis que ja s’estan produint. Segona ronda amb els serveis més innovadors.\n9.45: Taules de contacte i speakcorners.\n10.20: Dinàmica de networking (el rusc), que permetrà conèixer també quines son les necessitats de les empreses participants i facilitar l’intercanvi de contactes.\nAquest esdeveniment està dirigit a empreses membres de Respon.cat\nInscripcions Marketpalce virtual\nAnterior 1a sessió Marketplace virtual d’empreses compromeses per reactivar-nos\nSegüent Acte virtual de tancament de l'RSE.Pime 2019 i llançament de la nova edició


El Pas de la Casa acollirà la 3a edició del Mercat de les Oportunitats els propers 7, 8 i 9 de juny - FÒRUM.ad\nEl 04/06/13 16:57\nLa 3a edició del Mercat de les Oportunitats del Pas de la Casa, conegut també com la Braderie, arriba a la vila encampadana els propers 7, 8 i 9 de juny. Un total de 310 botigues sortiran al carrer per oferir als visitants tots els seus productes amb descomptes que arribaran fins al 80%.\nL’esdeveniment, organitzat per la Iniciativa Publicitària del Pas de la Casa amb la col•laboració del Comú d’Encamp, comptarà amb diferents activitats per a tots els públics, infants i adults. Així, hi haurà inflables i tallers per als més menuts, espectacles itinerants, i exhibicions de motos de trial, entre d’altres.\nPer facilitar el bon funcionament del Mercat de les Oportunitats, alguns carrers del Pas de la Casa estaran tancats. Concretament seran el carrer Abelletes, el carrer Comtes de Foix, el carrer Pariatges, el carrer Pere d’Urg, el carrer Major i l’avinguda Encamp. I es tancarà parcialment el carrer Catalunya (fins a l’alçada del carrer Estret) i el carrer Sant Jordi (amb entrada a l’aparcament Coprínceps).\nA continuació us mostrem el programa d’activitats previst durant el Mercat de les Oportunitats:\n11 a 13.30 h – Activitats al Parc infantil\n12 h – Inauguració del Mercat de les Oportunitats\n15 a 20 h – Activitats al Parc infantil\n14 h – Exhibició de motos de trial a càrrec d’Alexandre Pernod, top 5 de França\n15 h – Espectacle itinerant de percussió a càrrec de Batucando No Ar pels carrers del Pas de la Casa\n17 h – Exhibició de motos de trial a càrrec d’Alexandre Pernod, top 5 de França\n12 h – Espectacle itinerant El cotxe de l’amor pels carrers del Pas de la Casa\nNotícia Anterior: Acte de reconeixement als 35 voluntaris del projecte d’acompanyament educatiu de la Seu\nSegüent Notícia: AD800 trasllada els seus dubtes sobre la transparència de la CASS al Consell General


La nova aplicació del SOIB permet demanar orientació laboral per videotrucada\nL'eina està disponible des d'aquest dimecres per a plataformes Android i iOS\nOficines del SOIB Ismael Velázquez\nPalmaEl Servei d'Ocupació de les Illes Balears (SOIB) ha posat en funcionament la seva primera aplicació aquest dimecres, que ja està disponible per iOS i Android. El conseller de Model Econòmic, Turisme i Treball, Iago Negueruela, i la directora general del SOIB, Pilar Ortiz, han presentat l'eina aquest matí com a part del pla de xoc d'ocupació 2020-2021.\nNegueruela ha destacat que l'aplicació "acosta el servei d'ocupació a les persones usuàries del mateix" i que permet "presentar-se a una oferta de feina" o assistir a "una cita amb el servei per videotrucada". En aquest sentit, ha assenyalat que "el 90% de les atencions es fan per via telemàtica o telefònica des de març" i que durant el 2020 van rebre més de 173.000 demandes i van fer gairebé 13.000 orientacions. A més, hi va haver 42.000 persones en processos de preselecció i 500 es van derivar a formació.\nA banda d'aquesta nova eina, el conseller ha informat que s'han habilitat canals SOIB 24/7, que permeten "atendre qualsevol dubte qualsevol dia de la setmana en menys de 48 hores". El servei es va obrir en fase pilot l'agost i des d'aleshores s'han atès 2.700 consultes.\nPer la seva banda, la directora general del SOIB ha destacat les funcionalitats que té l'aplicació. "Des de la pantalla d'inici hi ha enllaços directes a les opcions més habituals", ha indicat, entre les quals es troben les ofertes d'ocupació, tant públiques com privades. Aquestes es poden seleccionar com a favorites per fer-ne un seguiment. També permet "demanar cita, o bé per demanda o bé per orientació", ha afegit Ortiz.\nA la roda de premsa també hi han estat presents representats sindicals. El secretari general de Comissions Obreres, Jose Luis García, ha afirmat que valoren molt positivament l'aplicació, que permetrà facilitar els contactes amb l'administració. Així mateix, el secretari general d'UGT, Alejandro Texías, ha recordat que els sindicats van ser dels primers a demanar que aquest servei es pogués oferir de manera totalment telemàtica i ha celebrat que amb la novaa eina "ja estam en el segle XXI".\nSOIB Treball Conselleria de Model Econòmic, Turisme i Treball Aplicació mòbil


La xica de 18 anys ha comunicat que està en bon estat\nLa jove ha desaparegut este dimecres\nActualització a les 12.00 del 12.08.2021. Beatriz Fernández Cavero s'ha posat en contacte amb el diari 'Mediterráneo' a través del seu compte d'Instagram per a informar que està en bon estat, i que simplement s'ha independitzat.\nPel que sembla, els familiars de Beatriz desconeixien els plans de la jove d'abandonar el domicili familiar i es van precipitar a fer una crida de cerca. Beatriz ha remarcat en el seu missatge que és una persona major d'edat i que la decisió d'eixir de casa ha sigut personal.\nActualització a les 10.53 del 12.08.2021. Fonts familiars de Beatriz Fernández han assegurat a València Diari que la jove es troba bé, encara que desconeixen encara el seu actual parador.\nBusquen a Beatriz Fernández, una jove desapareguda a Castelló\nFamiliars i amics busquen a Beatriz Fernández Cavero, una jove de 18 anys, desapareguda en la ciutat de Castelló de la Plana. La xica va desaparèixer este dimecres passat, 11 d'agost, segons ha informat el diari 'Mediterráneo'.\nBeatriz és de complexió prima, monyo negre i ulls oscurs. Els seus progenitors han distribuït per les xarxes socials un cartell amb la imatge de la jove, i dos números de telèfon als quals anomenar si es coneix qualsevol detall sobre la seua actual ubicació.\nSegons relata el pare, ni la jove ni les seues amigues contesten les seues crides. Des d'ahir al matí, l'únic senyal que ha rebut de la seua filla ha sigut un missatge que li ha manat: "Estic bé". Aqueix ha sigut l'únic contacte. Les últimes persones a veure a la jove han sigut els seus pares, a la seua casa durant el sopar de la nit del dimarts. Es prega la col·laboració ciutadana per a tractar de localitzar a Beatriz Fernández.\n"Redueixen a un xic a Sueca després de denigrar a una dona i intentar agredir a un agent" "Apunyalen a un xic de 15 anys a Villena"


"Feltrinelli carrega contra Amazon al Forum Edita", publicat a l’Ara Llegim\n“Feltrinelli carrega contra Amazon al Forum Edita”, publicat a l’Ara Llegim\n> Vist als mitjans > “Feltrinelli carrega contra Amazon al Forum Edita”, publicat a l’Ara Llegim\n2019, Amazon, Carlo Feltrinelli, Forum Edita\nArticle publicat a l’Ara Llegim el 3 de juliol del 2019. Fes clic per veure l’article original\nEl propietari d’Anagrama, entre d’altres segells, inaugura la quarta edició del Forum\n“Els últims deu anys hem viscut un tsunami en l’edició o, en el millor dels casos, un canvi en les dinàmiques del qual resulten difícils de definir”. Amb aquestes paraules inaugurava ahir Carlo Feltrinelli la quarta edició del Forum Edita, que va aplegar autoritats i personalitats del món editorial en un auditori -el de la Universitat Pompeu Fabra- que va quedar petit, per a més satisfacció dels organitzadors, el Gremi d’Editors de Catalunya i la School of Management de la UPF. “Però no us penseu que diré coses originals ni respostes reveladores”, va advertir l’hereu d’un dels imperis editorials més potents d’Europa, propietari, entre d’altres, del segell català Anagrama.\n“No és un moment fàcil per ser editor”, va constatar. Amb les dades de les últimes anàlisis de la situació nord-americana a la mà va dir: “El mercat de les idees corre el risc de patir seriosos danys degut al predomini sense precedents d’un nombre reduït de plataformes tecnològiques que reprimeixen la competència i manipulen els resultats dels consumidors”. De totes les plataformes, la que surt pitjor parada és Amazon: “Dicta els termes econòmics amb els editors, que cada any paguen més pels seus serveis i reben menys a canvi”. També va apuntar als algoritmes de cerca “poc transparents” que usen aquestes plataformes, que actuen com a proveïdors i alhora productors als mercats on operen. I l’estocada final: “Hem passat de l’època Gutenberg a l’època Zuckerberg”. Les noves tecnologies no són l’únic dimoni a combatre; també ho són les noves formes d’oci que han fet que “la cultura s’hagi substituït per continguts, que són imprescindibles per augmentar les hores d’ús de les noves pantalles a favor dels fabricants de trastos electrònics”.\nLa profecia llançada a l’aire fa deu anys segons la qual desapareixerien els llibres, eclipsats pels e-books, no s’ha complert, i Feltrinelli va apuntar que, al contrari, s’està tornant al llibre de paper per un cert “cansament digital”. “Estic convençut que el llibre no ha perdut la seva funció i segueix sent el vehicle que fa possible la continuïtat cultural”, va dir. I va concloure: “Potser Gutenberg i Zuckerberg poden formar part de la mateixa cultura del progrés, sempre que posem al centre del debat allò que ens fa ser persones i l’esperit crític”.


Figueres il·lumina els carrers per dinamitzar la ciutat - Diari de Girona\nFigueres il·lumina els carrers per dinamitzar la ciutat\nInstal·len bombetes en forma de garlanda per embellir espais del centre durant la nit · La iniciativa s'ampliarà a altres zones durant l'estiu\nddg 16.08.2020 | 00:01\nCarrers de Figueres engalanats amb llums · Ajuntament de Figueres\nCarrers de Figueres engalanats amb llums\nL'Ajuntament de Figueres ha il·luminat diferents espais del centre per dinamitzar la ciutat. Es tracta de la plaça de Sant Pere, la plaça de l'Ajuntament, la plaça de les Patates i la plaça Triangular. L'objectiu és dinamitzar la ciutat en l'àmbit turístic, cultural i econòmic.\nFigueres ha viscut, com la resta de ciutats, les conseqüències de la pandèmia en els negocis i l'activitat diària. L'increment de les mesures durant unes setmanes pel rebrot ha agreujat encara més la situació per als negocis de la ciutat, un municipi que gira a l'entorn del seu important teixit comercial, de restauració i el Museu Dalí. Per això s'han pres mesures per ajudar a dinamitzar la ciutat la resta de l'estiu. Una d'aquestes ha estat il·luminar-la.\nGarlandes durant la nit\nA les diferents places s'han instal·lat bombetes de baix consum amb forma de garlandes que il·luminen i embelleixen els espais durant la nit. Es pretén ampliar aquesta iniciativa a altres zones de la ciutat.\nLa iniciativa se suma al projecte «Racons de Figueres», una instal·lació, també lumínica, amb frases a diferents localitzacions de la ciutat durant els mesos d'estiu.\nEl projecte convida els visitants a realitzar un recorregut pels indrets més significatius de la població, on es descobreixen 10 missatges que proposen una reflexió amb l'entorn l'urbà.\nL'alcaldessa de Figueres lamenta «l'estigmatització» de la ciutat: «És segura».\nFigueres afirma que la situació sanitària està «controlada» i prioritza reduir contactes socials.